
Maatietopalvelu
Kyselyvastaus
Asiakirjan tunnus: KT1382
Päivämäärä: 31.8.2026
Julkisuus: Julkinen 

Iran / Huoltajuus- ja perhelainsäädäntö sekä siihen liittyvät asiakirjat
 Iran / Child custody and family law, related documents

Kysymykset
1. Miten lapsen huoltajuus määräytyy Iranissa (jos lapsi on syntynyt avioliitossa/avoliitossa)?
2. Miten lapsen huoltajuus määräytyy asumusero- ja avioerotilanteissa?
3. Voiko huoltajuuden siirtää toiselle vanhemmalle tai kolmannelle osapuolelle? Miten?
4. Voiko nainen saada yksinhuoltajuuden? Miten?
5. Mikä viranomainen tekee päätöksen lapsen huoltajuudesta ja minkälaisia asiakirjoja (esim. huoltajuussopimus) Iranissa on mahdollista saada?
6. Mikä merkitys lapsen iällä ja sukupuolella on huoltajuusasioista sopiessa?
7. Onko huoltajuusasioita mahdollista sopia ulkomailta käsin?

1. How is child custody determined in Iran?
2. How is child custody arranged after separation or divorce of the parents?
3. Can custody be transferred to one parent or a third party? How?
4. Can a woman get sole custody? How?
5. Which authority decides on the custody of children and what kinds of documents are available to prove custody (such as custody agreement)
6. How does the child’s age and gender affect custody arrangements?
7. Is it possible to arrange child custody from abroad?
 

[bookmark: _Hlk129259295]Miten lapsen huoltajuus määräytyy Iranissa (jos lapsi on syntynyt avioliitossa/avoliitossa)?
Iranin lastensuojelulait perustuvat shiialaiseen islamilaiseen lakiin (jaafari/imami-koulukunta), jossa lapsen arkinen käytännön huolenpito (hezanat) on erotettu laillisesta päätösvallasta lapsen asioissa (velayat). Vakiintuneen shiialaisen oikeuskäytännön mukaan pienen lapsen arkinen huolenpito kuuluu äidille ja laillinen päätösvalta lapsen asioista puolestaan isälle.[footnoteRef:1]  Shiialaiseen lakiin pohjautuva Iranin siviililaki niin ikään tekee eron lapsen päivittäisen käytännön huolenpidon (hezanat) sekä laillisen huoltajuuden ja päätösvallan lapsen asioissa (velayat) välillä.[footnoteRef:2] Kun vanhemmat asuvat yhdessä, lapsen huoltajuus (hezanat) on islamilaisessa oikeuskäytännössä sekä Iranin siviililaissa heidän yhteinen oikeutensa ja velvollisuutensa.[footnoteRef:3] Vanhempien asuessa yhdessä ja vastatessa keskenään lapsen hoidosta ei yleensä nouse tarvetta laatia muodollista sopimusta tai hakea tuomioistuimen ratkaisua huoltajuusjärjestelyistä.[footnoteRef:4] Aviosopimukseen on mahdollista lisätä ehto, joka takaa huoltajuuden vaimolle avioeron jälkeen.[footnoteRef:5] Tämä ei kuitenkaan ole Iranissa yleinen käytäntö.[footnoteRef:6] [1:  Ebrahimi 2005, s. 463–464.]  [2:  Iran 1928a § 1168–1194.]  [3:  Iran 1928a § 1168, 1104; Ebrahimi 2005, s. 463–467.]  [4:  Ebrahimi 2005, s. 463–467.]  [5:  Saba Legal [päiväämätön].]  [6:  Open Democracy / Saeidi 16.7.2014.] 

Miten lapsen huoltajuus määräytyy asumusero- ja avioerotilanteissa?
Asumus- tai avioeron kohdalla vanhemmat voivat ensisijaisesti sopia keskenään haluamansa huoltajuusjärjestelyn (hezanat). Mikäli vanhemmat eivät pääse asiasta yhteisymmärrykseen, asiaan haetaan perhetuomioistuimen ratkaisu. Perhetuomioistuimet ottavat harkinnassaan huomioon molempien osapuolten moraalisen, henkisen ja taloudellisen tilanteen.[footnoteRef:7] [7:  Ebrahimi 2005, s. 466–469.] 

Iranin vuoden 1928 siviililain kahdeksas luku käsittelee lapsen vanhemmuuteen ja huoltajuuteen liittyviä asioita. Siviililain § 1181–1182 mukaan avioliitossa syntyneen lapsen laillisissa ja taloudellisissa asioissa päätösvalta (velayat) on isällä ja tämän isällä.[footnoteRef:8] Isällä tai tämän isällä pysyy myös lapsen taloudellinen elatusvelvollisuus.[footnoteRef:9] Siviililain § 1169 mukaan vanhempien asuessa erossa toisistaan lapsen käytännön huoltajuus (hezanat) kuuluu seitsemän vuoden ikään saakka ensisijaisesti äidille. Lapsen saavutettua seitsemän vuoden iän isälle vuorostaan siirtyy ensisijainen oikeus huoltajuuteen.[footnoteRef:10] Ennen vuoden 2003 lakimuutosta poikalapsen huoltajuus siirtyi isälle jo kahden vuoden iän jälkeen.[footnoteRef:11]  [8:  Iran 1928a § 1181–1182.]  [9:  Iran 1928a § 1199.]  [10:  Iran 1928b § 1169.]  [11:  Ebrahimi 2005, s, 467.] 

Mikäli seitsemän vuotta täyttäneen lapsen huoltajuudesta tulee kiistaa vanhempien välillä, tuomioistuin antaa huoltajuusratkaisun. Iran Human Rights Documentation Center -ihmisoikeusjärjestön mukaan tuomioistuimet luovuttavat seitsemän vuotta täyttäneiden lasten huoltajuuden isälle, jos äiti ei pysty todistamaan oikeudessa isän olevan kykenemätön huolehtimaan lapsesta.[footnoteRef:12] Sama pätee myös äidin oikeuteen saada seitsemää vuotta nuoremman lapsen huoltajuus itselleen, sillä huoltajuutta ei voi viedä siihen oikeutetulta vanhemmalta ilman laillista perustetta.[footnoteRef:13] Näitä ovat siviililain mukaan äidin mielisairaus tai uusi avioliitto.[footnoteRef:14] Isä kuitenkin säilyttää huoltajuutensa ja laillisen päätösvaltansa, vaikka menisi uudelleen naimisiin.[footnoteRef:15] Siviililain § 1173 vuonna 2003 tehty lakimuutos määrittelee muita tilanteita, joissa huoltajuuden voi menettää. Näitä ovat alkoholi- tai huumeriippuvuus, moraalittomuus, mielenterveyden häiriö sekä lapsen hyväksikäyttö tai vakava pahoinpitely.[footnoteRef:16] Eri osoitteessa asuvalla vanhemmalla on siviililain takaama oikeus tavata lasta.[footnoteRef:17] Tapaamisoikeuden epääminen johtaa oikeuden varoitukseen ja vakavimmillaan huoltajuuden menettämiseen, sakkoihin ja vankeustuomioon.[footnoteRef:18] [12:  IHRDC 5.3.2013.]  [13:  Iran 1928b § 1175.]  [14:  Iran 1928a § 1170.]  [15:  IHRDC 5.3.2013. ]  [16:  Iran 1928b § 1173.]  [17:  Iran 1928a § 1174.]  [18:  Ebrahimi 2005, s. 473–474.] 

Voiko huoltajuuden siirtää toiselle vanhemmalle tai kolmannelle osapuolelle? Miten?
Avioero- tai asumuserotilanteissa vanhemmat voivat keskenään yhdessä päättää, miten järjestävät lapsensa huoltajuuden. Siviililain mukainen sopimusvapaus[footnoteRef:19] takaa mahdollisuuden erilaisiin järjestelyihin, kunhan aviopari on niistä yksimielinen.[footnoteRef:20]  Aviopuolisoilla on ensisijainen oikeus huoltajuuteen, mutta se voi myös siirtyä oikeuden määräyksellä kolmannelle osapuolelle, jos tämän katsotaan olevan lapsen edun mukaista. Huoltajuuden riistäminen vanhemmilta vastoin heidän tahtoaan vaatii kuitenkin vahvan laillisen perusteen, kuten vanhempien kuoleman, moraalittomat elämäntavat, mielisairauden tai muun parantumattoman vakavan sairauden, äidin uuden avioliiton, islaminuskosta luopumisen tai rikostuomion.[footnoteRef:21] [19:  Iran 1928a § 10.]  [20:  Ebrahimi 2005, s. 466.]  [21:  Ebrahimi 2005, s, 469–473.] 

Voiko nainen saada yksinhuoltajuuden? Miten?
Yhteishuoltajuus avioeron jälkeen ei ole Iranissa tavallinen käytäntö, vaan tyypillisesti huoltajuus on ensisijaisesti toisella vanhemmalla kerrallaan.[footnoteRef:22] Aviopuolisot voivat avioeron kohdalla myös sopia huoltajuusjärjestelystä, jossa jompikumpi vanhempi saa lapsen pysyvän huoltajuuden.[footnoteRef:23] [22:  Open Democracy / Saeidi 16.7.2014; IHRDC 5.3.2013. ]  [23:  IRIB 22.10.2021.] 

Vaikka naisella olisi osapuolten sopimukseen perustuva pysyvä huoltajuus tai siviililain takaama huoltajuus lapsen seitsemän vuoden ikään saakka, laillinen päätösvalta lapsen asioissa pysyy kuitenkin koko ajan isällä.[footnoteRef:24] Isän kuoltua päätösvalta lapsen asioissa siirtyy automaattisesti tämän isälle.[footnoteRef:25] Tilanteessa, jossa sekä isä että isoisä ovat kuolleet, lapsen laillinen valvoja nimitetään erikseen joko testamentin yhteydessä tai tuomioistuimen toimesta.[footnoteRef:26] Tässä tilanteessa on mahdollista, että äiti nimitetään lapsen lailliseksi edunvalvojaksi, mutta ainoastaan, jos hän ei ole mennyt uusiin naimisiin.[footnoteRef:27] Tuomioistuimesta voi myös hakea uuden laillisen valvojan nimittämistä lapselle, jos nykyinen valvoja todistettavasti on väärinkäyttänyt asemaansa ja toiminut lapsen edun vastaisesti, jolloin on mahdollista, että äiti nimitetään uudeksi edunvalvojaksi. Äidillä ei ole tähän kuitenkaan ensisijaista oikeutta muihin ehdokkaisiin verrattuna.[footnoteRef:28] [24:  IHRDC 5.3.2013.]  [25:  Iran 1928a § 1181–1182.]  [26:  Iran 1928a § 1188.]  [27:  Ebrahimi 2005, s. 469.]  [28:  Iran 1918a § 1184; IHRDC 5.3.2013.] 

Mikä viranomainen tekee päätöksen lapsen huoltajuudesta ja minkälaisia asiakirjoja (esim. huoltajuussopimus, avioerossa tehty sopimus, valtakirja lapsen asioiden hoidossa) Iranissa on mahdollista saada?
Lapsen vanhemmat voivat tarpeen ilmetessä joko itsenäisesti tai asianajajien avustuksella laatia haluamansa huoltajuussopimuksen. Tarve tähän ilmenee tyypillisimmin avioeron kohdalla. Vanhempien avioerossa laatima huoltajuussopimus vaatii vielä tuomioistuimen hyväksynnän.[footnoteRef:29] Iranilaisen lakiasioissa neuvovan Internet-sivuston ohjeiden mukaan huoltajuussopimus sisältää yleensä tiedot huoltajuusjärjestelystä, sovitun tapaamisoikeuden ja osapuolten velvollisuudet.[footnoteRef:30] [29:  Mehr News 10.3.2024.]  [30:  Vakiljo 6.5.2025.] 

Perheasioihin erikoistunut siviilituomioistuin tekee huoltajuuspäätöksen silloin, kun puolisot eivät todistetusti kykene pääsemään asiassa yhteisymmärrykseen. Tätä varten perhetuomioistuimeen toimitetaan todistus ratkaisun mahdottomuudesta aviokiistassa, jonka jälkeen tuomioistuin aloittaa asian käsittelyn.[footnoteRef:31]  [31:  Ebrahimi 2005, s. 467.] 

Lapsen laillinen valvoja voi halutessaan antaa lapsen käytännön huoltajalle valtakirjan lapsen asioiden hoitoa varten. Valtakirja voi koskea joko yksittäistä asiaa tai ajanjaksoa tai se voi olla yleinen ja rajaamaton. Valtakirja tulee vahvistaa virallisesti, jotta se on pätevä.[footnoteRef:32] [32:  Vakiljo 2.7.2025.] 

Mikä merkitys lapsen iällä ja sukupuolella on huoltajuusasioista sopiessa?
Iranin siviililaki pitää vakiintuneen shiialaisen perhelain mukaisesti kuukalenterin mukaan laskettuna 15-vuotiaita poikia ja yhdeksänvuotiaita tyttöjä täysi-ikäisinä.[footnoteRef:33] Tämän jälkeen vanhemmilla ei ole enää laillista huoltajuusvelvollisuutta, mutta käytännössä vanhemmat tavallisesti jatkavat lastensa huolenpitoa vielä tämän jälkeen. Islamilaisen lain mukaan täysi-ikäisellä lapsella on myös oikeus itse vaikuttaa siihen, kumman vanhemman luona haluaa asua.[footnoteRef:34] [33:  Iran 1928a § 1210.]  [34:  Ebrahimi 2005, s. 474-475.] 

Onko huoltajuusasioita mahdollista sopia ulkomailta käsin?
Lasta ei voi viedä pois tämän kotikaupungista ilman molempien vanhempien suostumusta tai oikeuden päätöstä, jonka mukaan tämä on lapsen edun mukaista.[footnoteRef:35] Alaikäinen lapsi ei voi saada passia tai matkustaa ulkomaille ilman laillisen valvojan suostumusta.[footnoteRef:36] [35:  Ebrahimi 2005, s. 474.]  [36:  IHRDC 5.3.2013.] 

Iran ei ole allekirjoittanut lasten kansainväliset sieppaukset kriminalisoivaa Haagin sopimusta.[footnoteRef:37]  Huoltajuusasia tulee käsitellä iranilaisessa perhetuomioistuimessa.[footnoteRef:38] [37:  HCCH 2022.]  [38:  Family Law Week / Otifeh 5.8.2024.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

